**E L Ő T E R J E S Z T É S**

# Szombathely Megyei Jogú Város Közgyűlése Oktatási és Szociális Bizottságának 2017. szeptember 13-i ülésére

**Javaslat a Szombathelyi Egyesített Bölcsődei Intézmény Szervezeti és Működési Szabályzatának jóváhagyására**

A gyermekek védelméről és a gyámügyi igazgatásról szóló 1997. évi XXXI. törvény 104.§ (1) bekezdés d.) pontja előírja, hogy a gyermekjóléti és gyermekvédelmi szolgáltató tevékenységet ellátó állami intézmény fenntartója jóváhagyja az intézmény Szervezeti és Működési Szabályzatát. A Belső Ellenőrzési Iroda észrevételei alapján az intézmény Szervezeti és Működési Szabályzatának módosítását az iratkezelésre vonatkozó rendelkezések részletes szabályozása indokolja.

A Szombathelyi Egyesített Bölcsődei Intézmény Szervezeti és Működési Szabályzatát, az előterjesztés melléklete tartalmazza, mely terjedelmére tekintettel csak elektronikus formában kerül kiküldésre, elérhető a [www.szombathely.hu](http://www.szombathely.hu/). honlapon: / Közgyűlés / E-bizottság / Oktatási és Szociális Bizottság / - aktuális ülése menüpont alatt.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2017. szeptember „ ”

 **/: Koczka Tibor:/**

**HATÁROZATI JAVASLAT**

**…/2017. (IX. 13.) OSzB. számú határozat**

1. Az Oktatási és Szociális Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelete 52.§ (2) bekezdés 63. pontjában kapott felhatalmazás alapján a Szombathelyi Egyesített Bölcsődei Intézmény Szervezeti és Működési Szabályzatát tartalmazó előterjesztést megtárgyalta, és az előterjesztés szerinti tartalommal jóváhagyja.
2. Az Oktatási és Szociális Bizottság felkéri a polgármestert a Szombathelyi Egyesített Bölcsődei Intézmény Szervezeti és Működési Szabályzatának aláírására.

**Felelős:** Dr. Puskás Tivadar polgármester

 Rettegi Attila az Oktatási és Szociális Bizottság elnöke

 /a végrehajtás előkészítéséért:

 Dr. Bencsics Enikő az Egészségügyi és Közszolgálati Osztály vezetője,

Pósfainé Sebestyén Bianka a Szombathelyi Egyesített Bölcsődei Intézmény vezetője/

**Határidő:** 2017. szeptember 13. /az 1. pont vonatkozásában/

 2017. október 28. /a 2. pont vonatkozásában/